২০১৯ আইসিসি মহিলা বাছাইপর্ব এশিয়া
২০১৯ আইসিসি মহিলা বাছাইপর্ব এশিয়া ফেব্রুয়ারি ২০১৯, থাইল্যান্ডে অনুষ্ঠিত একটি ক্রিকেট প্রতিযোগিতা। খেলাগুলো অনুষ্ঠিত হয় মহিলাদের টুয়েন্টি২০ আন্তর্জাতিক (মহিলা টি২০আই) আকারে, যার সেরা দলগুলো ২০১৯ আইসিসি মহিলা বিশ্ব টুয়েন্টি২০ বাছাইপর্ব এবং ২০২০ মহিলা ক্রিকেট বিশ্বকাপ বাছাইপর্ব উভয় প্রতিযোগিতা খেলার সুযোগ পাবে। এ অঞ্চলের খেলাগুলো অনুষ্ঠিত হয় ব্যাংককের টার্ডথাই ক্রিকেট গ্রাউন্ড এবং এশিয়ান ইনস্টিটিউট অব টেকনোলজি গ্রাউন্ডে। প্রতিযোগিতার অগ্রগতির শেষ পর্যায়ে থাইল্যান্ড, সংযুক্ত আরব আমিরাত এবং নেপাল সেরা দলে পরিণত হয় এবং প্রতিযোগিতার পরবর্তী ধাপে খেলার যোগ্যতা অর্জন করে নেয়। ফাইনাল খেলায় সংযুক্ত আরব আমিরাতকে ৫০ রানে হারিয়ে থাইল্যান্ড এ প্রতিযোগিতার বিজয়ী হয়ে যায়। প্রতিযোগিতায় থাইল্যান্ড তাদের সবকটি খেলায় জয় লাভ করে, ফলে ফাইনালের জয়টি ছিল তাদের জন্য ১৪তম ধারাবাহিক জয়। অপরদিকে নেপাল প্রতিযোগিতার দ্বিতীয় এবং সংযুক্ত আরব আমিরাত ৩য় স্থান অর্জন করে ।